Legal Document

Category: 42

Text:
10. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 218 της 5/5 Σεπτ. 1973 (ΦΕΚ Α΄ 200) Περί καταργήσεως Εκτάκτων Τοπικών Στρατοδικείων. Έχοντες υπ’ όψει: α)Το από 20 Αυγ. 1973 Προεδρικόν Διάταγμα «περί άρσεως του Νόμ. ΔΞΘ΄/1912 περί καταστάσεως πολιορκίας» και εκ των λοιπών περιοχών της Επικρατείας. β)Τα άρθρ. 215 και 395 του Α.Ν. 2803/1941 «περί Στρατιωτικού Ποινικού Κώδικος», προτάσει του επί της Εθνικής Αμύνης Υπουργού, απεφασίσαμεν και διατάσσομεν: Άρθρ.1.-Καταργούμεν τα κάτωθι Έκτακτα Τοπικά Στρατοδικεία: α΄.Το, δια του από 21.4.67 Β.Δ/τος, συσταθέν και δια του από 26.9.67 τοιούτου, εις δύο τμήματα διαιρεθέν, Έκτακτον Τοπικόν Στρατοδικείον Αθηνών. β΄.Το, δια του από 11.5.67 Β.Δ/τος, συσταθέν Έκτακτον Στρατοδικείον Αεροπορίας. Άρθρ.2.-Δια τας παρά τοις εν άρθρ. 1 Στρατοδικείοις εκκρεμούσαν υποθέσεις εφαρμόζονται αι διατάξεις του άρθρ. 2 του από 20 Αυγ. 1973 Π.Δ/τος «περί άρσεως του Νόμ. ΔΞΘ΄/1912 περί καταστάσεως πολιορκίας και εκ των λοιπών περιοχών της Επικρατείας» (τόμ. 1 σελ. 38,07) Άρθρ.3.-Η ισχύς του παρόντος άρχεται από 20 Αυγ. 1973. Εις τον αυτόν επί της Εθνικής Αμύνης Υπουργόν, ανατίθεμεν την δημοσίευσιν και εκτέλεσιν του παρόντος. 8.Ξ.β.10 Έκτακτα Στρατοδικεία